ירדי סחאוטן

ירדי סחאוטן (בהולנדית: Jerdy Schouten; נולד ב-12 בינואר 1997 בהלפוטסלויס שבהולנד) הוא כדורגלן הולנדי המשחק בעמדת הקשר האחורי בקבוצת פ.ס.וו. איינדהובן מליגת העל ההולנדית ובנבחרת הולנד.

קריירת מועדונים 
סחאוטן גדל במחלקת הנוער של דן האג. ב-10 בדצמבר 2016 ערך את הופעת הבכורה שלו בקבוצה הבוגרת של המועדון, בהפסד 0–3 לנאק ברדה במסגרת המחזור ה-16 בליגת העל ההולנדית בעונת 2016/2017. בסך הכל ערך שתי הופעות ליגה במועדון.

ב-1 ביולי 2017 חתם סחאוטן בטלסטאר ספורטקלאב מליגת המשנה ההולנדית. הוא ערך 37 הופעות ליגה במדי המועדון, בהן הבקיע ארבעה שערים.

ב-2 במאי 2018 חתם סחאוטן על חוזה לשלוש עונות באקסלסיור רוטרדם מליגת העל ההולנדית. ב-11 באוגוסט ערך את הופעת הבכורה שלו במועדון, בתיקו 1–1 נגד פורטונה סיטארד במסגרת המחזור הראשון בליגה לעונת 2018/2019. ב-18 בינואר 2019 הבקיע את שערו היחיד במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך 31 הופעות ליגה במדי המועדון.

ב-4 ביולי 2019 חתם בבולוניה 1909 מהסרייה א'. ב-6 באוקטובר ערך את הופעת הבכורה שלו במועדון, בתיקו 2-2 נגד לאציו במסגרת המחזור השביעי בליגה לעונת 2019/2020. בארבע העונות שלו במועדון ערך 90 הופעות ליגה, בהן הבקיע שני שערים.

ב-16 באוגוסט 2023 חתם סחאוטן על חוזה ל-5 שנים בפ.ס.וו.איינדהובן מליגת העל ההולנדית.  ב-19 באוגוסט 2023 ערך סחאוטן את הופעת הבכורה שלו במועדון כשנכנס כמחליף בנצחון 3–1 של קבוצתו על ויטסה ארנהם במסגרת המחזור השני בעונת 2023/2024 בליגת העל ההולנדית.

קריירה בינלאומית 
ב-8 ביוני 2022 ערך סחאוטן את הופעת הבכורה שלו בנבחרת הולנד, בניצחון 1–2 על נבחרת ויילס במסגרת ליגת האומות 2022/2023.

קישורים חיצוניים

הערות שוליים 

כדורגלנים הולנדים
קשרי כדורגל הולנדים
כדורגלני דן האג
כדורגלני טלסטאר ספורטקלאב
כדורגלני אקסלסיור רוטרדם
כדורגלני בולוניה
כדורגלני פ.ס.וו. איינדהובן
כדורגלני נבחרת הולנד
ספורטאים הולנדים באיטליה
הולנדים שנולדו ב-1997